62021CO0379_INF
Euroopa Kohtu (üheksas koda) 17. jaanuari 2023. aasta määrus –TBI Bank
(kohtuasi C‑379/21) (
1
)
Eelotsusetaotlus – Euroopa Kohtu kodukorra artikli 53 lõige 2 ja artikkel 99 – Tarbijakrediit – Direktiiv 93/13/EMÜ – Artikli 6 lõige 1 – Ebaõiglased lepingutingimused – Maksekäsu tegemisest keeldumine ebaõiglasel lepingutingimusel põhineva nõude puhul – Ebaõiglase lepingutingimuse tagajärjed – Kõrgema astme kohtu juhised, milles nende tagajärgedega ei ole arvestatud
1.
Eelotsuse küsimused – Euroopa Kohtu pädevus – Piirid – Üldised või hüpoteetilised küsimused – Küsimus, mis on abstraktne ja põhikohtuasja eset arvestades puhtalt hüpoteetiline – Vastuvõetamatus
(ELTL artikkel 267)
(vt punktid 23, 25 ja 26)
2.
Tarbijakaitse – Ebaõiglased tingimused tarbijalepingutes – Direktiiv 93/13 – Maksekäsu menetlus – Tarbija menetlusest kõrvalejäämine kuni maksekäsu tegemiseni – Liikmesriigi kohtu kohustus teha omal algatusel kõik ebaõiglase lepingutingimuse tuvastamisest tulenevad järeldused – Maksekäsu avaldus, mille alus osaliselt on see lepingutingimus – Avalduse osaline tagasilükkamine liikmesriigi kohtu poolt – Tingimused – Lepingu kehtima jäämine – Ebaõiglasest lepingutingimusest tulenevate etteheidete eristamine ülejäänud nõudest – Liikmesriigi kohtu teostatav kontroll
(Nõukogu direktiiv 93/13, artikli 6 lõige 1)
(vt punktid 29–31 ja 33–35 ning resolutsiooni punkt 1)
3.
Tarbijakaitse – Ebaõiglased tingimused tarbijalepingutes – Direktiiv 93/13 – Lepingutingimuse ebaõigluse tuvastamine – Ulatus – Liikmesriigi kohtu kohustus rahuldada maksekäsu avaldus täies ulatuses ja väljastada viivitamata maksekäsk – Selle kohtu kohustus jätta kohaldamata kõik liidu õigusega vastuolus olevad kõrgema astme kohtu juhised
(Nõukogu direktiiv 93/13, artikli 6 lõige 1)
(vt punktid 37–40 ja resolutsiooni punkt 2)
Resolutsioon
1.
Nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes artikli 6 lõiget 1
tuleb tõlgendada nii, et
liikmesriigi kohus, kes peab tegema otsuse maksekäsu menetluses, milles võlgnik ei ole kuni maksekäsu tegemiseni osalenud, peab omal algatusel jätma kohaldamata tarbija ja ettevõtja vahel sõlmitud tarbijakrediidilepingu ebaõiglase lepingutingimuse, millel põhineb osa nõude aluseks olevast võlgnevusest. Sellises olukorras on asjaomasel kohtul võimalus jätta asjaomane taotlus osaliselt rahuldamata tingimusel, et esiteks saab see leping kehtida ilma ühegi muu muudatuse või muutmise või täiendamiseta, mida peab kontrollima nimetatud kohus, ja teiseks saab sellest lepingutingimusest tulenevad nõudeid eristada ülejäänud nõudest.
2.
Direktiivi 93/13 artikli 6 lõiget 1
tuleb tõlgendada nii, et
sellega on vastuolus, kui liikmesriigi kohus, kes peab otsuse asjas, mille kõrgema astme kohus on talle tagasi saatnud, on riigisiseste menetlusnormide kohaselt seotud kõrgema astme kohtu õiguslike hinnangute ja juhistega, kuigi ta Euroopa Kohtult taotletud tõlgendust arvestades leiab, et neis hinnangutes ja juhistes ei ole arvesse võetud õiguslikke tagajärgi, mis tulenevad tarbijakrediidilepingu ebaõiglasest lepingutingimusest.
(
1
)	ELT C 368, 13.9.2021.